stanford-oval/wikipedia huggingface dataset:
טימותי לואוו-קברו
קריירה מקצועית > קריירה ב-NBA

ב-2016 נבחר במקום ה-24 בדראפט ה-NBA על ידי פילדלפיה 76'. בשתי עונותיו בקבוצה קלע 6.1 נקודות בממוצע למשחק.
לקראת עונת 2018/2019 נשלח לאוקלהומה סיטי ת'אנדר כחלק מטרייד משולש עם אטלנטה הוקס.
בפברואר 2019, לאחר 21 משחקים בלבד עם הת'אנדר, הועבר בטרייד לשיקגו בולס בתמורה לבחירת דראפט עתידית.
בספטמבר 2019 חתם על חוזה כפול עם ברוקלין נטס וקבוצת הבת שלה לונג איילנד נטס, ובפברואר 2020 חתם על חוזה NBA סטנדרטי בברוקלין.
בספטמבר 2021 חתם על חוזה באטלנטה הוקס. בספטמבר 2022 חתם בפיניקס סאנס אך שוחרר לאחר שלושה משחקי אימון. בנובמבר אותה שנה  הצטרף לאולימפיה מילאנו.
נבחרת צרפת

לואוו-קברו היה חבר בסגל נבחרות צרפת הצעירות. ב-2014 השתתף עם הנבחרת באליפות אירופה עד גיל 20 שהתקיימה ביוון וסיים עמה במקום השמיני. ב-2015 סיים עם הנבחרת עד גיל 20 במקום הרביעי באליפות אירופה שהתקיימה באיטליה. הוא רשם באליפות ממוצע של 11.6 נקודות ו-4.9 ריבאונדים למשחק.
סטטיסטיקות קריירה ב-NBA > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | פילדלפיה | 69 | 19 | 17.2 | 0.402 | 0.311 | 0.854 | 2.2 | 1.1 | 0.5 | 0.1 | 6.4 |
| 2017/2018 | פילדלפיה | 52 | 7 | 15.5 | 0.375 | 0.335 | 0.793 | 1.4 | 1.0 | 0.2 | 0.1 | 5.8 |
| 2018/2019 | אוקלהומה | 21 | 1 | 5.9 | 0.302 | 0.227 | 0.667 | 0.9 | 0.2 | 0.2 | 0.0 | 1.7 |
| 2018/2019 | שיקגו | 29 | 6 | 18.8 | 0.394 | 0.330 | 0.771 | 2.7 | 0.8 | 0.5 | 0.2 | 6.8 |
| 2019/2020 | ברוקלין | 47 | 2 | 18.1 | 0.435 | 0.388 | 0.852 | 2.7 | 0.6 | 0.4 | 0.1 | 7.8 |
| קריירה |  | 218 | 35 | 16.1 | 0.398 | 0.338 | 0.828 | 2.0 | 0.8 | 0.4 | 0.1 | 6.1 |
סטטיסטיקות קריירה ב-NBA > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | ברוקלין | 4 | 3 | 32.8 | 0.339 | 0.333 | 0.917 | 3.8 | 1.5 | 0.8 | 0.0 | 16.0 |
| קריירה |  | 4 | 3 | 32.8 | 0.339 | 0.333 | 0.917 | 3.8 | 1.5 | 0.8 | 0.0 | 16.0 |
הערות שוליים

↑  PRO B TIMOTHÉ LUWAWU-CABARROT SE PRÉSENTE À LA DRAFT, אתר bebasket.fr‏, 28 במרץ 2015
↑  טימותי לואוו-קברו, באתר ל'אקיפ
↑  כרמלו אנתוני עובר להוקס תמורת דניס שרודר וינופה באופן מיידי, באתר וואלה, 19 ביולי 2018
↑  לואוו-קברו מועבר בטרייד לשיקגו, באתר הקבוצה, 1 בפברואר 2019
↑  טימותי לואוו-קברו באתר האליפות
אמיר הספרי

| --- | --- |
אין תמונה חופשית
 לידה:  24 במאי 1970 (בן 54) רמת גן, ישראל 
 מדינה:  ישראל 
 מקום לימודים:  מדרשיית נעם  האוניברסיטה העברית בירושלים 
 פרופיל ב-IMDb
 
אמיר הספרי (נולד ב-24 במאי 1970) הוא פרסומאי, תסריטאי ובמאי ישראלי.
הספרי נולד ברמת גן למשפחה ציונית דתית.
למד בישיבה התיכונית מדרשית נעם בפרדס חנה. הוא בוגר החוג לפילוסופיה באוניברסיטה העברית בירושלים.
עבודתו המקצועית

בשנת 2004 כתב וביים את הסרט העלילתי שושלת שוורץ (בימוי משותף עם שמואל הספרי)
בשנת 2005 ביים את הסרט התיעודי "סדקים" בהפקת un development עבור ערוץ 8
בשנת 2009 ביים את קמפיין הליכוד לבחירות לכנסת השמונה עשרה
בשנת 2015 ניהל את קמפיין הבחירות של מרצ לבחירות לכנסת העשרים
משפחתו

דודו הוא המחזאי והבמאי שמואל הספרי, ודודתו היא חנה אזולאי-הספרי. הספרי נשוי לעיתונאית "הארץ" שני ליטמן ואב לשתי בנות.
אמנון רובינשטיין (במאי)

| --- | --- |
אין תמונה חופשית
 לידה:  1948 (בן 76 בערך) 
 מדינה:  ישראל 
 פרופיל ב-IMDb
 
אמנון רובינשטיין (נולד ב-1948) הוא במאי קולנוע ותסריטאי ישראלי.
ביוגרפיה

רובינשטיין, יליד ירושלים, החל את הקריירה שלו בבימוי סרטים תיעודיים עבור הטלוויזיה הישראלית במחצית השנייה של שנות ה-70 של המאה ה-20. הוא ביים אותם במסגרת חברת "קסטל תקשורת" של המפיק מיכה שגריר.
ב-1983 ביים את דרמת הטלוויזיה "קוראים לי דנה ואני אלכוהוליסטית" שכתבה דניאלה כרמי, בכיכובה של לאורה ריבלין.
ב-1986 ביים את הסרט "נאדיה" שכתב איתן גרין על פי ספרה בעל אותו השם של גלילה רון פדר עמית. בסרט כיכבה חנה אזולאי-הספרי.
ב-1988 ביים את סרט הריגול "הינשוף" שכתב טוביה מנדלסון והפיק מיכאל שרפשטיין. בסרט כיכבו אסי דיין ולאורה ריבלין.
ב-1989 ביים את סרט הטלוויזיה "רותי נעים" בו כיכבו גילי בן אוזיליו ומאיר בנאי.
ב-1990 ביים את הסרט התיעודי "בית לבן - קזבלנקה" ששודר בערוץ הראשון ומספר אודות חייו של אבי טולדנו.
ב-1991 ביים את דרמת הטלוויזיה "מקומון", על פי ספרה של שולמית לפיד, בכיכובה של גילי בן אוזיליו.
ב-1993 ביים את הסרט "הירושה" שכתב צביקה קרצנר, בכיכובם של אבי טולדנו ויעל אבקסיס.
בשנת 1994 כתב וביים את הסרט בכיכובו של גדליה בסר "אחרי החגים" על פי ספרו של יהושע קנז.
בשנים 1996–1998 ביים את הטלנובלה "קפה פריז" ששודרה ב-HOT3 למשך 3 עונות, בהן כיכבו אסתי זקהיים ונטע מורן.
פרסים והוקרה

בשנת 1992 זכה בפרס משרד החינוך והתרבות בתחום אמנות הקולנוע.
הערות שוליים

↑  נעמי גל, ארבעה מפלוגה, מעריב, 28 בינואר 1976
סרט תעודה ליום איחוד ירושלים, מעריב, 12 במאי 1977
↑  עדנה אדטו, בטלוויזיה, דבר, 27 בינואר 1978
↑  רנה גוט, כוס המרורים של ארכיטקטית מבית טוב, כותרת ראשית, 19 בינואר 1983
מיכאל דק, שוטה מי ששותה אחרון, כותרת ראשית, 2 בפברואר 1983
↑  איציק יושע, כוכבת, תוצרת עצמית, חדשות, 8 במאי 1986
↑  ביקורות:
 עדנה פיינרו השב"כ שובק, "העולם הזה", גיליון 2654 מ-13 ביולי 1988, עמוד 28

אילן נחום, שו-שו - הינשוף - קולנוע פאר, ת"א, חדשות, 7 ביולי 1988
↑  רותי הדר, חדשוחרבוח -  סרט ישראלי על נערות במצוקה, חדשות, 11 ביולי 1989
בתפקיד הואליום: מאיר בנאי, חדשות, 28 בדצמבר 1989
↑  אורי בינדר, ברחי, כוכבת הדרום, מעריב, 18 במרץ 1991
↑  יואב בירנברג, אהבה תחת אינקוויזיציה - אבי טולדנו ויעל אבקסיס מככבים ב"הירושה", חדשות, 20 באפריל 1993
↑  חגי לוי, מושבניק ועולה חדש מתאהבים בשפינוזה, חדשות, 30 באוגוסט 1993
↑  אביבה קרול, ‏רצועת דרמות מקור חדשה בערוץ 3, באתר גלובס, 4 בנובמבר 1997
↑  שרון קנטור, ככה לא בונים תרבות, חדשות, 21 באפריל 1992
| --- | --- |
בקרת זהויות :  NLI: 987007300986805171  VIAF: 98515773   WorldCat (עם VIAF): 98515773
יורם טולדנו

| --- | --- |

יורם טולדנו, ינואר 2017
 לידה:  30 באוגוסט 1967 (בן 57) טבריה, ישראל 
 מדינה:  ישראל ישראל
 תקופת הפעילות:  מ-1996
 מקום לימודים:  בית צבי 
 בן או בת זוג:  אנלי הרפז 
 מספר צאצאים:  2
 פרופיל ב-IMDb
 
יורם טולדנו (נולד ב-30 באוגוסט 1967) הוא שחקן קולנוע, טלוויזיה ותיאטרון ישראלי.
ביוגרפיה

טולדנו נולד וגדל בטבריה ושירת בחטיבת הנח"ל. הוא סיים לימודי משחק בבית צבי ב-1996. הוא השתתף בהצגות של תיאטראות באר שבע, חיפה והספרייה, בהן מעגל הגיר הקווקזי, המלט, אותלו ורומיאו ויוליה. בתיאטרון בית ליסין השתתף במחזות "החולה ההודי", "קפה ערבה" ו"דולפינים", ובשנת 2008 בחר בו התיאטרון לאחד מארבעת השחקנים המצטיינים שלו לאותה שנה, לצדם של יונה אליאן, ששון גבאי והדס קלדרון.
בשנת 2005 השתתף בסדרת הטלוויזיה "חדר מלחמה", וגילם בה את דמותו של היועץ המשפטי של החמ"ל בו עסקה הסדרה. ב-2006 גילם את גבריאל בסרט "שלוש אמהות". ב-2008 השתתף בסרט הקולנוע "אדם בן כלב" - הפקה בינלאומית לפי ספרו של יורם קניוק - והשתתף בקומדיה מוזיקלית ששודרה בערוץ הילדים, "לה לה לנד". ב-2009 גילם את אחד התפקידים הראשיים בסדרת המתח "תמרות עשן", השוטר נפתלי שמש. עונה שנייה של הסדרה שודרה בשנת 2011. בשנת 2010 גילם תפקידים ראשיים בשתי סדרות טלוויזיה נוספות: "טקסי דרייבר", שבה גילם את דמותו של נהג מונית מכור להימורים, ו"חטופים", שבה גילם את דמותו של נמרוד קליין, אחד החטופים שחזרו מהשבי. עונה שנייה של "חטופים" בהשתתפותו שודרה ב-2012. בשנת 2013 גילם את דמותו של שוטר מושחת בעונה השנייה של נויורק. באותה השנה גילם את דמותו של ד"ר אריה גבאי, פסיכיאטר ראשי בסדרה הבורר וכן שיחק בסרטה של חנה אזולאי-הספרי, "אנשים כתומים" ובסרט "מקום בגן עדן". ב-2015 החל לגלם את דמותו של נפתלי דנינו, אביו של דניאל גורן (דניאל ליטמן) וסוכן מוסד לשעבר בסדרת הנוער "החממה".
ב-23 ביולי 2016 הגיע לבמות ההצגה "הר לא זז" של תיאטרון בית ליסין בכיכובו, בבימויו של עירד רובינשטיין. באוקטובר באותה שנה החל לשחק ב"אהבת מוות" מאת ענת גוב ובבימוי גלעד קמי באותו תיאטרון. במקביל, הוא משחק גם ב"המקרה המוזר של הכלב בשעת לילה" ו"המוגבלים". ב-2017 הוא משחק בהצגה "הקומה השלישית" בתיאטרון בית ליסין.
בשנת 2017 שיחק בסרטו של שבי גביזון "געגוע".
בשנת 2018 שיחק בסדרה "הרמון", ששודרה בערוץ 13. באותה שנה שיחק גם בהצגה "אנשים, מקומות ודברים" של תיאטרון בית ליסין. בנוסף שיחק בעונה השנייה של סדרת המתח כפולים לצד מורן רוזנבלט וחנה אזולאי-הספרי.
בשנת 2019 שיחק בתפקיד הראשי בסרט "הד", לצד יעל אבקסיס. בשנה זו שיחק במיני סדרת הטלוויזיה "הנערים" של HBO.
בשנת 2021 שיחק בטלנובלה "בעלת החלומות" בתפקיד מאיר, אב המשפחה.
בשנת 2021 שיחק בסדרה "פגע וברח" בתפקיד משה.
בשנת 2022 שיחק בסדרה "בלאדי מורי" בתפקיד הרופא אטיאס.
בשנת 2022 הופיע בסרט הקצר "הילד" בתפקיד אבינועם.
בשנת 2024 שיחק בעונה השנייה של הסדרה "בלקספייס". באותה שנה שיחק בסדרת הנוער של HOT – יונייטד היי בתפקיד הפרופסור.
חיים אישיים

טולדנו היה נשוי לשחקנית אנלי הרפז (בתו של השחקן שרגא הרפז) עד לפטירתה מסרטן השד ב-13 במאי 2011, ולהם שני ילדים.
הערות שוליים

↑   השחקנית אנלי הרפז הלכה לעולמה, באתר nana10‏, 14 במאי 2011; במקור, מתוך התוכנית "ערב טוב עם גיא פינס"
| --- | --- |
בקרת זהויות :  NLI: 987008682288405171  BIBSYS: 13070360  BnF: cb16957047x (data)  GND: 1036567168  ISNI: 0000 0004 4576 1161  LCCN: n2017000988  SUDOC: 182798704  VIAF: 313571188   WorldCat (עם VIAF): 313571188
ג'יידן ספרינגר

| --- | --- |

ספרינגר, 2017
 לידה:  25 בספטמבר 2002 (בן 22) שארלוט, קרוליינה הצפונית, ארצות הברית
 עמדה:  קלע
 גובה:  1.93 מטר
 מספר:  44
 מכללה:  אוניברסיטת טנסי
 דראפט:  בחירה מספר 28, 2021 פילדלפיה 76'
 קבוצות כשחקן
 2021–2024 2021–2023 2024–:  פילדלפיה 76' ←דלאוור בלו קואוטס בוסטון סלטיקס
 הישגים כשחקן
 זכייה באליפות ה-NBA‏ (2024) זכייה באליפות ליגת הפיתוח (2023) זכייה ב-MVP של גמר ליגת הפיתוח (2023)
ג'יידן טיירי ספרינגר (באנגלית: Jaden Tyree Springer; נולד ב-25 בספטמבר 2002) הוא כדורסלן אמריקאי המשחק בקבוצת בוסטון סלטיקס מליגת ה-NBA, בעמדת הקלע.
קריירת משחק > ליגת המכללות

ספרינגר נולד בשארלוט שבקרוליינה הצפונית, ובין השנים 2020–2021 למד באוניברסיטת טנסי. בעונתו היחידה בקבוצת הכדורסל של האוניברסיטה העמיד ממוצעים של 12.5 נקודות, 3.5 ריבאונדים, 2.9 אסיסטים ו-1.2 חטיפות למשחק.
קריירת משחק > פילדלפיה 76'

ספרינגר נבחר בבחירה ה-28 של דראפט ה-NBA‏ 2021, על ידי פילדלפיה 76'. בשתי עונותיו הראשונות בקבוצה שותף ב-18 משחקים בסך הכול, וקלע 2.4 נקודות בממוצע למשחק.
לאורך התקופה שיחק במקביל בקבוצת הבת של הסיקסרס בליגת הפיתוח של ה-NBA, דלאוור בלו קואוטס, ורשם במדיה ממוצעים של 16.8 נקודות, 4.8 ריבאונדים, 2.7 אסיסטים ו-2.0 חטיפות למשחק. בעונת 2022/2023 זכה עם הבלו קואוטס באליפות ליגת הפיתוח, ונבחר ל-MVP של סדרת הגמר לאחר שקלע בה 34.0 נקודות למשחק.
קריירת משחק > בוסטון סלטיקס

בפברואר 2024, לאחר כשנתיים וחצי בפילדלפיה, הועבר ספרינגר בטרייד לבוסטון סלטיקס תמורת בחירת דראפט עתידית.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | פילדלפיה | 2 | 0 | 3.0 | 1.000 | 0.000 | 0.000 | 1.0 | 0.0 | 0.0 | 1.0 | 1.0 |
| 2022/2023 | פילדלפיה | 16 | 2 | 5.6 | 0.486 | 0.400 | 0.750 | 0.9 | 0.5 | 0.4 | 0.2 | 2.6 |
| 2023/2024 | פילדלפיה | 32 | 1 | 11.8 | 0.390 | 0.216 | 0.824 | 1.8 | 1.1 | 0.8 | 0.3 | 4.0 |
| קריירה |  | 50 | 3 | 9.4 | 0.416 | 0.238 | 0.810 | 1.5 | 0.9 | 0.6 | 0.3 | 3.4 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | פילדלפיה | 5 | 0 | 2.6 | 0.500 | 0.000 | – | 0.8 | 0.4 | 0.0 | 0.0 | 1.2 |
| 2022/2023 | פילדלפיה | 4 | 0 | 4.2 | 1.000 | – | 0.500 | 0.0 | 0.0 | 0.3 | 0.0 | 2.3 |
| קריירה |  | 9 | 0 | 3.3 | 0.700 | 0.000 | 0.500 | 0.4 | 0.2 | 0.1 | 0.0 | 1.7 |
הערות שוליים

↑  Delaware Blue Coats Win 2022-23 NBA G League Championship
↑  Boston Celtics Acquire Springer
התרסקות מטוס הססנה 206 בקולומביה (2023)

| --- | --- |

 תאריך:  1 במאי 2023 
 מיקום:  יער האמזונאס 
 גורם:  תקלה במנוע
 קואורדינטות:  2°34′00″N 72°38′00″W﻿ / ﻿2.5666666666667°N 72.633333333333°W﻿ / 2.5666666666667; -72.633333333333
 הרוגים:  3 
 פצועים:  4 
 ניצולים:  4 
  (למפת קולומביה מוגדלת) בוגוטה מדיין קאלי ברנקייה קרטחנה סנטה מרתה לטיסיהונצואלה ברזיל פרו אקוודור פנמה קוסטה ריקה  ניקרגואה הים הקריבי האוקיינוס השקט מיקום ההתרסקות(למפת קולומביה רגילה) בוגוטה מדיין קאלי ברנקייה קרטחנה סנטה מרתה לטיסיהונצואלה ברזיל פרו אקוודור פנמה קוסטה ריקה  ניקרגואה הים הקריבי האוקיינוס השקט מיקום ההתרסקות(למפת גואביארה רגילה) סן חוסה דל גואביארה אל רטורנו קלמר מירפלורס קקטה מטה ואופס גואאיניה ויצ'דהמיקום ההתרסקות(למפת גואביארה מוגדלת) סן חוסה דל גואביארה אל רטורנו קלמר מירפלורס קקטה מטה ואופס גואאיניה ויצ'דהמיקום ההתרסקות
 
התרסקות מטוס הססנה 206 בקולומביה (2023) הייתה התרסקות מטוס שארעה ב-1 במאי 2023, ובמהלכה התרסק מטוס קל מסוג ססנה 206 (Cessna 206) בג'ונגל, במחוז קקטה שבקולומביה. על המטוס היו שבעה אנשים ששניים מהם נהרגו בהתרסקות - הטייס ונוסע נוסף, ואילו אם וארבעת ילדיה הצליחו לשרוד. לאחר מספר ימים מתה האם הניצולה מפצעיה, והילדים, שהיו בגילאים 11 חודשים עד 13 שנים, הצליחו לשרוד לבדם 40 יום ביערות הגשם עד שחולצו על ידי צבא קולומביה וקבוצות מתנדבים נוספות.
ההתרסקות

בבוקר 1 במאי 2023 יצאה טיסת צ'רטר פנימית מנמל התעופה אראקוארה לכיוון סן חוזה דל גואביא (אנ') שבקולומביה, מרחק של 350 ק"מ. הטיסה בוצעה במטוס ססנה 206, שהופעל על ידי חברת אוויאנליין צ'רטרס. בשעה 7:34 בבוקר (שעון מקומי) ביצע הטייס קריאת מצוקה שבה דיווח על תקלה במנוע. זמן קצר לאחר מכן אבד הקשר עם הטייס והמטוס. בתגובה לכך חיל האוויר של קולומביה שלח מיד מסוק באסלר BT-67 ומסוק בל הואי לסרוק את האזור.
הנוסעים והצוות

במטוס היו הטייס, הרננדו מורסיה מוראלס, ושישה נוסעים: האם, מגדלנה מוקוטוי ולנסיה, עם ארבעת ילדיה בני 13, 9, 4 ו-1 ומנהיג ילידים מקומי, הרמן מנדוזה הרננדס. הטייס ומנדוזה מתו בפגיעה, ולאחר ארבעה ימים אם המשפחה מתה גם כן, ואילו ארבעת האחים הצליחו לשרוד במשך 40 ימים. המשפחה הייתה חלק מהוויטטו, קבוצה ילידית המכירה את סביבת הג'ונגל, וחבריה לומדים לצוד, לדוג וללקט מזון מגיל צעיר.
לאחר ההתרסקות

לאחר התרסקות המטוס ולאחר שנמצאו על ידי הרשויות, סיפרו הילדים כי אמם הפצירה בהם "לעזוב (אותה) ולחפש עזרה".
ארבעת הילדים נטשו את אזור התרסקות המטוס והחלו לשוטט ביער. הילדים שרדו הודות לחינוך והידע שרכשו על הצומח ביערות הגשם בשל היותם חלק משבט הילידים ויטטו, ושרדו באמצעות אכילת עלי שיח מניהוט מצוי (קסאווה), שאריות קמח ממטען המטוס, פירות עץ הבקאבה וזרעים ופירות נוספים שהיו מצויים בסביבתם הקרובה.
לאחר ההתרסקות > חיפוש והצלה > חיפוש

קבוצות ילידים מקומיות וצוותי חיפוש והצלה של צבא הקולומביאני וקהילות ילידים מקומיות החלו לחפש באזור ההתרסקות המשוער אחר שברים ושרידים. ב-15 במאי, כשבועיים לאחר ההתרסקות, הם הצליחו לאתר את הריסות מטוס הססנה. בתחילה, נשיא קולומביה גוסטבו פטרו צייץ בטוויטר כי הילדים נמצאו באותו זמן, אך חזר בו פחות מ-24 שעות לאחר מכן. משלחות החיפוש מצאו חפצים השייכים לילדים כמו בקבוק שתייה של ילד, ועקבות של מקלט מאולתר, המצביעים סיכוי שהילדים עדיין בחיים. כשבוע לאחר מכן, נמצאה באזור טביעת רגל קטנה. משלחות החיפוש פיזרו רמקולים ברדיוס של 1.6 ק"מ (1 מייל) אשר שימשו לשידור הודעות בשפת ויטטו הממליצים לילדים להישאר במקום אחד כדי שהמחפשים יוכלו למצוא אותם. ראש המכון הקולומביאני לרווחת המשפחה אמר שהעובדה ש"הג'ונגל היה בקציר" סייעה לילדים למצוא ולאכול פירות בשלים.
לאחר ההתרסקות > חיפוש והצלה > הצלה

ב-10 ביוני 2023, כ-40 יום לאחר ההתרסקות, נמצאו ארבעת הילדים ופונו לבוגוטה בירת קולומביה לקבלת טיפול רפואי. לדברי המחלצים, הילדים סבלו מתת-תזונה ומעקיצות חרקים רבות, אך ללא בעיות בריאותיות משמעותיות. בחיפושים אחר הילדים השתתפו כ-150 חיילים ומחלצים ו-200 מתנדבים מקבוצות ילידים מקומיות, כאשר הילדים נמצאו על ידי כלבי חיפוש והצלה. נשיא קולומביה פטרו אמר שזו "דוגמה להישרדות שתישאר בהיסטוריה".
לאחר ההתרסקות > לאחר חילוץ הילדים

לאחר חילוץ הילדים, סבם מצד אמם, נרסיסו מוקוטוי, ביקש להעביר את הילדים קרוב יותר למשפחתם בווילאביצ'נסיו. מאבק משמורת התפתח בין אביהם של שני הילדים הצעירים, מנואל ראנוק, לבין סבם, שהגיש טענות לאלימות במשפחה נגד אביהם. לשני הילדים הגדולים יש אב אחר ולראנוק לא ניתנה גישה אליהם בעקבות התאונה. החל מ-13 ביוני, הסוכנות להגנה על ילדים החלה לראיין קרובי משפחה כדי לקבוע מהו הסדר המשמורת המתאים ביותר לילדים, וציינה שהיא חוקרת את הטענות להתעללות במשפחה.
הערות שוליים

1 2  "Four children found in Colombian jungle 40 days after plane crash". Al Jazeera. 10 ביוני 2023. נבדק ב-12 ביוני 2023. {{cite news}}:  (עזרה)
1 2 3 4 5 6  Murphy, Matt; Pardo, Daniel (12 ביוני 2023). "How children survived 40 days in Colombian jungle". BBC News. נבדק ב-12 ביוני 2023. {{cite news}}:  (עזרה)
↑  Moss, Loren (1 במאי 2023). "Commercial Flight Reported Missing, Last Contact Was Over Remote Colombian Amazon Region". Finance Colombia. נבדק ב-11 ביוני 2023. {{cite news}}:  (עזרה)
1 2  Pozzebon, Stefano (10 ביוני 2023). "Missing children found after 40 days in Amazon survived like 'children of the jungle,' Colombian president says". CNN. נבדק ב-12 ביוני 2023. {{cite news}}:  (עזרה)
1 2 3  Durbin, Adam; Buschschlüter, Vanessa (18 במאי 2023). "Colombia plane crash: Children reportedly survived 16 days in jungle". BBC News. נבדק ב-10 ביוני 2023. {{cite news}}:  (עזרה)
↑  "Colombia plane crash: Mum told children to leave her and get help". BBC News (באנגלית בריטית). 2023-06-12. נבדק ב-2023-06-19.
↑  Press, Associated (2023-06-13). "Colombia plane crash: custody battle breaks out between relatives of children". The Guardian (באנגלית בריטית). ISSN 0261-3077. נבדק ב-2023-06-19.
↑  Buschschlüter, Vanessa (24 במאי 2023). "Colombian plane crash: New clues found in search for lost children". BBC News. נבדק ב-10 ביוני 2023. {{cite news}}:  (עזרה)
↑  Genevieve Glatsky (9 ביוני 2023), "4 Missing Children Found Alive After 40 Days in Colombian Jungle", The New York Times {{citation}}:  (עזרה)
↑  Walsh, Aoife (12 ביוני 2023). "Colombia plane crash: Mum told children to leave her and get help". BBC. נבדק ב-12 ביוני 2023. {{cite news}}:  (עזרה)
↑  "Mother of rescued Colombia children survived 4 days after jungle crash". Agence France-Presse. 11 ביוני 2023. נבדק ב-11 ביוני 2023 – via Yahoo! News. {{cite news}}:  (עזרה)
↑  Walsh, Aoife (10 ביוני 2023). "Colombia plane crash: Four children found alive in Amazon after 40 days". BBC News. נבדק ב-12 ביוני 2023. {{cite news}}:  (עזרה)
1 2  "Colombia plane crash: custody battle breaks out between relatives of children". The Guardian.
דרו גורדון

| --- | --- |

 לידה:  12 ביולי 1990 סן חוזה, ארצות הברית 
 נהרג:  30 במאי 2024 (בגיל 33) קלאקמאס, ארצות הברית 
 עמדה:  פאוור פורוורד 
 גובה:  2.06 מטרים
 מספר:  32, 30, 0, 7 
 מכללה:  אוניברסיטת קליפורניה בלוס אנג'לס (2008–2009) אוניברסיטת ניו מקסיקו (2010–2012)
 דראפט:  לא נבחר, 2012
 קבוצות כשחקן
 2012–2013 2013 2013 2013–2014 2014 2014–2015 2015–2016 2016–2017 2017–2018 2018–2019 2019–2020 2020–2021 2021 2021–2022 2022–2023:  פרטיזן בלגרד דינמו סאסארי באנוויט דינמו סאסארי פילדלפיה 76' דלאוור 87' שמפאן שאלון-ריימס ריטאס וילנה זניט סנקט פטרבורג לונג איילנד נטס ז'לונה גורה אבטודור סראטוב לוקומוטיב קובאן בודיוולניק קייב רייזינג זפיר פוקוקה
 הישגים כשחקן
 הגביע האיטלקי בכדורסל (2014)
 
דרו אדוארד גורדון (באנגלית: Drew Edward Gordon; ‏12 ביולי 1990 – 30 במאי 2024) היה כדורסלן אמריקאי ששיחק בעמדת הסנטר.
קריירת תיכונים

גורדון למד בבית הספר התיכון ארכיבישוף מיטי בסן חוזה, קליפורניה, ונבחר שלוש פעמים לחמישיית העונה בליגת האתלטיקה הקתולית המערבית לאחר שזכה עם קבוצתו בשלוש אליפויות.
בעונתו השלישית, 2006/07, העמיד גורדון ממוצעים של 15.1 נקודות, 10.4 ריבאונדים, 2.4 אסיסטים, 2.3 חטיפות ו-4.1 חסימות למשחק ונבחר לספורטאי השנה של Cal-Hi, לחמישיית העונה השנייה בארצות הברית של EA Sports ולחמישיית העונה בקליפורניה.
בעונתו האחרונה בתיכון רשם 17.5 נקודות ו-10.5 ריבאונדים למשחק והוזמן למשחק הראווה Jordan Brand Classic.
קריירת מכללות > UCLA

ב-7 במאי 2007 התחייב גורדון לשחק כדורסל מכללות באוניברסיטת קליפורניה בלוס אנג'לס, לאחר שדורג במקום ה-24 בכל ארצות הברית ובמקום ה-9 מבין הפאוור פורוורד על ידי ESPN. הוא העדיף את הצעתה של UCLA על אלו של אוניברסיטת אריזונה, אוניברסיטת קליפורניה בברקלי ואוניברסיטת וושינגטון.
בעונתו הראשונה בברוינס שיחק גורדון ב-34 מתוך 35 משחקים. ב-23 בדצמבר 2008 רשם דאבל דאבל ראשון בקריירה עם שיא עונתי של 14 נקודות ו-11 ריבאונדים בניצחון על ויומינג. כפרשמן רשם גורדון 3.6 נקודות ו-3.4 ריבאונדים ב-10.9 דקות בממוצע למשחק. הוא סיים שלישי בקבוצה בריבאונד התקפה עם 45, שני בהטבעות עם 19 ושלישי בחסימות עם 15.
בעונתו השנייה פתח גורדון בכל ששת המשחקים הראשונים של הקבוצה, בהם רשם 11.2 נקודות ו-5.3 ריבאונדים למשחק. ב-20 בנובמבר 2009 קלע שיא קריירה של 19 נקודות ב-21 דקות בניצחון 75–64 על CSU בייקרספילד. עם זאת, ב-1 בדצמבר עזב את הקבוצה במה שהוגדר כ"פרידה הדדית", שעל פי הדיווחים נבעה ממערכת היחסים המתוחה של גורדון עם המאמן בן האולנד.
קריירת מכללות > ניו מקסיקו

לאחר שעזב את UCLA נרשם גורדון לאוניברסיטת ניו מקסיקו, בה בחר על פני הצעות מאוניברסיטת נוטרדאם, אוניברסיטת המדינה של סן דייגו ואוניברסיטת נבדה בלאס וגאס. הוא לא שיחק בתשעת המשחקים הראשונים של העונה בשל חוקי ההעברות של ה-NCAA, אך שיחק בשאר 26 המשחקים ואף פתח ב-19 האחרונים. הוא העמיד ממוצעים של 13.0 נקודות ו-10.5 ריבאונדים ורשם מספר הופעות יוצאות דופן: 23 נקודות ו-13 ריבאונדים בהפסד 77–87 לסן דייגו סטייט, 16 נקודות ו-18 ריבאונדים בניצחון 68–57 על ויומינג ו-17 נקודות ו-23 ריבאונדים (כולל 9 בהתקפה) בהפסד 60–62 לאוניברסיטת יוטה. הוא זכה פעמיים בתואר שחקן השבוע באזור מאונטן וסט וב-7 במרץ 2011 נבחר לשחקן החדש של השנה ולחמישיית העונה השנייה באזור.
גורדון נחשב למועמד פוטנציאלי לבחירה בסוף הסיבוב הראשון של דראפט ה-NBA ‏2011, אך בחר להמשיך לעונתו האחרונה בניו מקסיקו. הוא נבחר פעמיים לשחקן השבוע במאונטן וסט, לאחר שקלע 13 נקודות ו-20 ריבאונדים מול אוקלהומה סטייט ו-18 נקודות ו-9 ריבאונדים מול סנט לואיס. ב-28 בדצמבר 2011 הוא רשם דאבל דאבל של 23 נקודות ו-19 ריבאונדים בניצחון 89–69 על ניו מקסיקו סטייט. גורדון הוביל את הלובוס לזכייה בטורניר ה-MWC ונבחר ל-MVP שלו, כמו גם לחמישיית העונה באזור.
קריירה מקצועית

גורדון היה צפוי להיבחר בסיבוב השני של דראפט ה-NBA ‏2012, אך לא נבחר לבסוף. הוא הצטרף לדאלאס מאבריקס בליגת הקיץ של ה-NBA.
ב-20 באוגוסט 2012 חתם גורדון לשנה בפרטיזן בלגרד. ב-10 משחקים בעונת 2012/2013 ביורוליג הוא רשם 9.1 נקודות ו-7.5 ריבאונדים בממוצע למשחק. ב-3 באפריל 2013 חתם בדינמו סאסארי ושיחק איתה ברבע גמר פלייאוף ליגת העל האיטלקית בכדורסל, בו הפסידה 3–4 לפלקנסטרו קאנטו.
ביולי 2013 הצטרף גורדון ליוטה ג'אז לליגת הקיץ של אורלנדו ולסקרמנטו קינגס לליגת הקיץ של לאס וגאס. לאחר מכן חתם בבאנוויט הטורקית, ובחמישה משחקים בליגת העל הטורקית בכדורסל העמיד ממוצעים של 3.6 נקודות ו-3 ריבאונדים למשחק. ב-28 בדצמבר חזר לסאסארי וזכה עימה בגביע האיטלקי בכדורסל.
ביולי 2014 שיחק גורדון במדי פילדלפיה 76' בליגת הקיץ וב-7 באוקטובר חתם בקבוצה, אך שוחרר ב-25 באוקטובר 2014. ב-3 בנובמבר נרכש על ידי קבוצת ליגת הפיתוח של הסיקסרס, דלאוור 87'. הוא חתם מחדש בפילדלפיה ב-10 בנובמבר וערך את הופעת הבכורה שלו ב-NBA כעבור שלושה ימים, כשרשם 2 נקודות ו-5 ריבאונדים בהפסד 70–123 לדאלאס מאבריקס. ב-5 בדצמבר נחתך גורדון מסגל הסיקסרס לאחר שהופיע בתשעה משחקים, וחמישה ימים לאחר מכן נרכש מחדש על ידי דלאוור. ב-41 משחקים בקבוצה הוא קלע 13 נקודות לצד 10.6 ריבאונדים למשחק.
ב-7 באוגוסט 2015 חתם גורדון בשמפאן שאלון-ריימס מליגת העל הצרפתית בכדורסל. ב-30 משחקים העמיד ממוצעים של 14.0 נקודות, 9.6 ריבאונדים ו-1.5 אסיסטים למשחק, כולל 13 דאבל דאבלים, ורשם מדד יעילות ממוצע של 19.5. הוא דורג שני בליגה בריבאונדים ונקודות מדד למשחק ונבחר למשחק האולסטאר של הליגה.
ב-30 באוגוסט 2016 חתם גורדון בריטאס וילנה מליגת העל הליטאית בכדורסל והיורוקאפ לעונת 2016/2017.
ב-11 ביולי 2017 חתם בזניט סנקט פטרבורג מהליגה המאוחדת של VTB.
ב-12 באוקטובר 2018 חתם גורדון בברוקלין נטס, אך שוחרר למחרת. לאחר מכן חתם בקבוצת ליגת הפיתוח של ברוקלין, לונג איילנד נטס, במדיה רשם 7.3 נקודות ו-6.7 ריבאונדים בממוצע למשחק.
ב-3 בספטמבר 2019 חתם בז'לונה גורה מליגת העל הפולנית בכדורסל.
ב-29 ביוני 2020 חתם באבטודור סראטוב מליגת ה-VTB, וב-26 בינואר 2021 עבר ללוקומוטיב קובאן.
ב-9 באוגוסט 2021 חתם גורדון בבודיוולניק קייב מהסופרליגה האוקראינית בכדורסל.
ב-6 ביולי 2022 חתם ברייזינג זפיר פוקוקה מה-B.League היפנית.
ב-12 ביולי 2023 הודיע גורדון על פרישה מכדורסל מקצועני.
חיים אישיים

גורדון היה נשוי והיו לו שלושה ילדים. אחיו הצעיר, ארון גורדון, גם הוא כדורסלן מקצועי המשחק בדנוור נאגטס מה-NBA. הוא נהרג ב-30 במאי 2024, בגיל 33, בתאונת דרכים באורגון לאחר שרכב על אופנוע תלת-גלגלי והתנגש בטנדר.